valgustumine, *teadvuse kõrgeimat seisundit või selleni jõudmise protsessi tähistavate mõistete, nagu *virgumine (skr bodhi), *satori (hn wu), ebatäpne vaste, mida eesti keeles tihti tarvitatakse inglise jt Euroopa keelte mõjul. Budismis on küll kasutatud tähenduslikult valgusega seotud sõnu, nt on tuntud mõiste 'valgustatus' (skr prabhākarī), kuid see tähistab *bodhisattva kolmandat *taset. Vt ka kirgastumine. Ingl enlightenment.